“รายย่อย” ชะลอเทรดวันนี้! “ซื้อ-ขาย” เหลือ 3 หมื่นล้าน ต้านรัฐรีดภาษีหุ้น
“รายย่อย” แสดงพลังคัดคานการเก็บภาษีขายของรัฐบาล ชะลอเทรดวันนี้ ฝั่งซื้อและขายรวมกันเหลือ 3 หมื่นล้านบาท จากวันที่ 7-6 ธ.ค. ซื้อและขายรวมมากกว่ากว่า 3.5 หมื่นล้านบาท โดยกดมูลค่าการซื้อขายเหลือ 4.2 หมื่นล้านบาท 
“รายย่อย” แสดงพลังคัดคานการเก็บภาษีขายของรัฐบาล ชะลอเทรดวันนี้ ฝั่งซื้อและขายรวมกันเหลือ 3 หมื่นล้านบาท จากวันที่ 7-6 ธ.ค. ซื้อและขายรวมมากกว่ากว่า 3.5 หมื่นล้านบาท ส่งผลให้กดมูลค่าการซื้อขายตลาดหุ้นไทยเหลือ 4.2 หมื่นล้านบาท
9 ธ.ค. 2565

ผู้สื่อข่าวรายว่า วันนี้ (8 ธ.ค.65) ดัชนีตลาดหุ้นไทยปิดที่ระดับ 1,620.49 จุด ลดลง 1.79 จุด มูลค่าการซื้อขาย 42,657.31 ล้านบาท ซึ่งเกิดจากนักลงทุนต่างชาติเทขายสุทธิ 2,041.07 ล้านบาท และ Short TFEX อีก 3 หมื่นสัญญา ตามด้วยสถาบันในประเทศขายสุทธิ 391.37 ล้านบาท ขณะที่บัญชีบริษัทหลักทรัพย์ซื้อสุทธิ 346.81 ล้านบาท รวมถึงนักลงทุนในประเทศซื้อสุทธิ 2,085.62 ล้านบาท
อย่างไรก็ตามวันนี้นักลงทุนรายย่อยมีการเชิญชวนแสดงพลังคัดคานการเก็บภาษีขายของรัฐบาล ด้วยการหยุดการซื้อขายเป็นเวลา 1 วัน นั้น ถือว่าเป็นไปตามความตั้งใจที่มีการเชิญชวนตามโซเชียล เพราะหากดูวอลุ่มทั้งฝั่งซื้อและขายรวมกันหายไปเหลือ 30,943.14 ล้านบาท
โดยหากเทียบจาก 2 วันก่อนหน้า นับตั้งแต่วันที่ 6 ธ.ค. 65 วอลุ่มเทรดทั้งซื้อและขายรวมกันอยู่ที่ 36,773.07 ล้านบาท  และวันที่ 7 ธ.ค. 65 วอลุ่มเทรดทั้งซื้อและขายรวมกันอยู่ที่ 35,172.04 ล้านบาท
ดังนั้นเท่ากับว่าวอลุ่มเทรดของนักลงทุนรายย่อยวันนี้เมื่อเทียบกับวันที่ 7 ธ.ค. 65 หายไปจำนวน 4,228.90 ล้านบาท หรือลดลง 12.02 % และหากเทียบกับวันที่ 6 ธ.ค. 65 วอลุ่มเทรดหายไป 5,829.97 ล้านบาท หรือลดลง 15.85 %
ผลดังกล่าวจึงทำให้มูลค่าการซื้อขายรวมลดลงตามไปด้วย จากวันนี้มูลค่าการซื้อขาย 42,657.31 ล้านบาท เมือเทียบกับวันที่ 7 ธ.ค. 65 มูลค่าการซื้อขายอยู่ที่ 55,955.83  ล้านบาท ลดลงไป 23.77% และเมื่อเทียบกับมูลค่าการซื้อขายวันที่ 6 ธ.ค. 65 อยู่ที่ 62,672.68 ล้านบาท ลดลงไป 31.94%
